

ประกาศสภาองค์การบริหารส่วนตำบลตะโละไกรทอง

เรื่อง รับรองรายงานการประชุมสภาองค์การบริหารส่วนตำบลตะโละไกรทอง สมัยสามัญ สมัยแรก ครั้งที่ 1 ประจำปี 2567

.......................................................................

 ตามที่สภาองค์การบริหารส่วนตำบลตะโละไกรทอง ได้ดำเนินการประชุมสภาองค์การบริหารส่วนตำบลตะโละไกรทอง สมัยสามัญ สมัยแรก ครั้งที่ 1 ประจำปี 2567 เมื่อวันที่ 29 กุมภาพันธ์ 2567 โดยสภาองค์การบริหารส่วนตำบลตะโละไกรทอง ได้มีมติรับรองรายงานการประชุมดังกล่าวในคราวประชุมสภาองค์การบริหารส่วนตำบลตะโละไกรทอง สมัยสามัญ สมัยที่ 2 ครั้งที่ 1 เมื่อวันที่ 29 เมษายน 2567 แล้ว นั้น

 อาศัยอำนาจตามความในข้อ 33 วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2 ) พ.ศ.2554 จึงขอประกาศรายงานการประชุมสภาองค์การบริหารส่วนตำบลตะโละไกรทอง สมัยสามัญ สมัยแรก ครั้งที่ 1 ประจำปี 2567 รายละเอียดปรากฏตามเอกสารที่แนบท้ายประกาศฉบับนี้

 จึงขอประกาศให้ทราบโดยทั่วกัน

 ประกาศ ณ วันที่ 3 พฤษภาคม พ.ศ.2567



 (นายนิมะ นาเซ)

 ประธานสภาองค์การบริหารส่วนตำบลตะโละไกรทอง

รายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยแรก ครั้งที่ 1 ประจำปี 256๗

วันที่ ๒๙ กุมภาพันธ์ 256๗

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

 1.นายนิมะ นาเซ ตำแหน่งประธานสภา อบต.

 2.นายวนิชย์ ขวัญนุ้ย ตำแหน่งรองประธานสภา อบต.

 3.นางสายฝน ทองมี ตำแหน่งสมาชิกสภา อบต.

4.นายลาเต๊ะ แคเม๊าะ ตำแหน่งสมาชิกสภา อบต.

5.นายอับดุลฮาเรส เจ๊ะแว ตำแหน่งสมาชิกสภา อบต.

6.นายมะรอสะนี ลอมา ตำแหน่งสมาชิกสภา อบต.

7.นายอุดม อินทร์แก้ว ตำแหน่งสมาชิกสภา อบต.

8.นายมูหะหมัดไซฟูดิน แม ตำแหน่งสมาชิกสภา อบต.

๙.นายฟาอีส เบญญามีน ตำแหน่งเลขานุการสภา อบต.

ผู้ไม่มาประชุม

 -ไม่มี-

ผู้มาร่วมประชุม

 1.นายสมาน ยูโซะ ตำแหน่งนายก อบต.

2.นายกุศล แก้วเอียด ตำแหน่งรองนายก อบต.

3.นางสาวนัสรินทร์ สาและ ตำแหน่งรองนายก อบต.

4.นายอัลมูบาร็อค ดอเลาะ ตำแหน่งเลขานุการนายก อบต.

 5.นายรังสฤษฏ์ สามะ ตำแหน่งหัวหน้าสำนักปลัด

 6.นายก้องศักดิ์ ไชยสิทธิ์ ตำแหน่งผู้อำนวยการกองช่าง

 7.นางสาวฮานานี หะยีมิง ตำแหน่งผู้อำนวยการกองคลัง

เริ่มประชุมเวลา 09.30 น.

**(นายฟาอีส เบญญามีน)** เรียนประธานสภา อบต.รองประธานสภา สมาชิกสภา คณะผู้บริหาร เลขานุการสภาฯ และผู้เข้าร่วมประชุมทุกท่าน

 วันนี้เป็นการประชุมสภาสมัยสามัญ สมัยแรก ครั้งที่ 1 ประจำปี 256๗

 มีสมาชิกสภา อบต.มาลงนามแสดงตนจำนวน 8 ท่าน ซึ่งถือว่าครบองค์

 ประชุมแล้ว ขอให้ท่านประธานได้ดำเนินการประชุมตามระเบียบวาระที่ได้

 กำหนดไว้ต่อไป ขอเรียนเชิญครับ

-2-

**ระเบียบวาระที่ 1 เรื่องที่ประธานจะแจ้งต่อที่ประชุมทราบ**

 **(นายนิมะ นาเซ)**

 ประธานสภาฯ

ที่ประชุม ๑. ขอให้ทุกคนช่วยประชาสัมพันธ์กับชาวบ้านในพื้นที่ว่าช่วงนี้เป็นหน้าแล้ง ขอให้

 ทุกคนระมัดระวังเรื่องการเกิดไฟไหม้ต่างๆ โดยเฉพาะการเผาหญ้าคา เผาขยะ . อาจลุกลามเป็นไฟไหม้ป่าได้

 ๒. ขอให้ทุกคนช่วยประชาสัมพันธ์กับชาวบ้านในพื้นที่ให้ช่วยดูการเล่นน้ำของเด็กๆ

 เพราะช่วงนี้โรงเรียนปิดเทอม เด็กๆชอบออกไปเล่นน้ำไกลๆ อาจเกิดอันตรายได้

**ระเบียบวาระที่ 2 เรื่องรับรองรายงานการประชุม**

 **(นายนิมะ นาเซ)**

 ประธานสภาฯ

 ในวาระนี้ขอให้สมาชิกสภาฯได้ทบทวนดูรายงานการประชุมสภาองค์การบริหารส่วนตำบลโละไกรทอง สมัยวิสามัญ สมัยที่ ๑ ครั้งที่ 1 เมื่อวันที่ ๓๐ มกราคม 256๗ ซึ่งทางเลขานุการฯได้แนบบันทึกรายงานการประชุมพร้อมหนังสือเชิญประชุมให้กับสมาชิกสภาฯแล้ว ทุกท่านคงได้อ่านและตรวจสอบสอบความถูกต้องมาก่อนแล้ว มีสมาชิกสภาฯท่านใดจะมีการแก้ไขถ้อยคำหรือข้อความตอนหนึ่งตอนใดหรือไม่

ที่ประชุม -ไม่มี-

 เมื่อทุกท่านได้อ่านบันทึกรายงานการประชุมแล้ว และไม่มีสมาชิกสภาที่จะแก้ไข ผมขอมติที่ประชุม ท่านใดเห็นควรรับรองรายงานการประชุมสภาสมัยวิสามัญสมัยที่ ๑ ครั้งที่ 1 ประจำปี 256๗ เมื่อวันที่ ๓๐ มกราคม 256๗ โปรดยกมือขึ้น

มติที่ประชุม รับรองรายงานการประชุม 7 เสียง

 ไม่รับรองรายงานการประชุม – เสียง

งดออกเสียง 1 คน

**ระเบียบวาระที่ 3 เรื่องเพื่อทราบ**

 **๓.๑ การให้ความช่วยเหลือประชาชนที่ได้รับผลกระทบจากสถานการณ์น้ำท่วมห้วง**

 **เวลาเดือนธันวาคม ๒๕๖๖**

 **(นายนิมะ นาเซ)**

 ประธานสภาฯ

 ขอเชิญผู้เกี่ยวข้องได้ชี้แจงเรื่องนี้ให้ที่ประชุมทราบด้วย

 **(นายรังสฤษฏ์ สามะ)**

 หน.สำนักปลัด

เรื่องการให้ความช่วยเหลือผู้ประสบภัยน้ำท่วมที่ผ่านมา ทางอำเภอ (ก.ช.พ.อ.) ได้ส่ง

 เรื่องให้ อบต.ช่วยเหลือจำนวน ๓๔ ราย จากการลงสำรวจในพื้นที่ปรากฏว่ามีครัวเรือน

 ที่ตกหล่นอีกจำนวนมาก จึงได้เปิดโอกาสรับลงทะเบียนเพิ่มเติม มีผู้มาขอรับการช่วย

 เหลือจำนวน ๑๑๔ หลังคาเรือน ทางทีม สป.และทีมช่างได้คัดกรองแล้วเหลือ ๙๓ หลัง

 และเมื่อวันที่ ๒๘ ก.พ.๖๗ ทางคณะกรรมการพิจารณาให้ความช่วยเหลือของ อบต.ได้

 ประชุมพิจารณาแล้วได้ ๙๒ หลังคาเรือน งบประมาณ ๑๙๔,๐๐๐ บาท และในส่วน

 ของการให้ความช่วยเหลือด้านการส่งเสริมและพัฒนาคุณภาพชีวิตมี ๓ หลังคาเรือน

 ดังนี้ คือ

 -๓-

1. นายอับดุลเล๊าะ สาและ ปรับสภาพที่อยู่อาศัย ๔๐,๐๐๐ บาท
2. นายฮาเร๊ะ มะแซ ปรับสสภาพห้องน้ำ ๑๐,๕๖๙ บาท
3. นางเจะซง แคเมาะ ปรับสภาพหน้าต่าง ๒ ช่อง ๖,๕๘๐ บาท

ทั้งสามรายไม่ได้เกิดจากภัยพิบัติ แต่เป็นการช่วยพัฒนาคุณภาพชีวิตตามเงื่อนไขทั่วไป รวมใช้งบประมาณ ๕๗,๑๔๙ บาท ซึ่งทาง อบต.รับเรื่องพิจารณาทุกปี

(**นายนิมะ นาเซ**) ผู้ใดมีข้อสงสัย หรือจะอภิปรายเพิ่มเติมในเรื่องนี้ ขอเชิญได้เลยครับ

 ประธานสภาฯ

 ถ้าไม่มี ผมถือว่าที่ประชุมรับทราบ

ที่ประชุม รับทราบ

 **๓.๒ การรดำเนินโครงการธนาคารขยะ**

(**นายนิมะ นาเซ**) ขอให้ทางหัวหน้าสำนักปลัดได้นำเสนอเรื่องนี้เพิ่มเติมด้วยครับ

 ประธานสภาฯ

 **(นายรังสฤษฏ์ สามะ)**

 หน.สำนักปลัด

 การจัดการขยะเป็นนโยบายของกระทรวงมหาดไทย ที่ให้ อบต.มีคณะทำงานด้าน

 จัดการขยะ อบต.ได้อบรมให้ความรู้เรื่องการจัดการขยะ การแยกขยะ การทำถัง

 ขยะเปียก และได้เปิดรับสมัครสมาชิกธนาคารขยะ ซึ่งจะได้รับสมุด Book bank

 สำหรับบันทึกการซื้อขาย สามารถฝากถอนได้เหมือนสมุดบัญชีธนาคาร สำหรับ

 ราคาซื้อขายนั้นจะประชุมกำหนดอีกครั้ง แต่คาดว่าจะกำหนดราคารับซื้อให้สูง

 กว่าราคาที่พ่อค้ามารับซื้อตามบ้าน เพื่อสร้างแรงจูงใจในการจัดเก็บเพื่อแยกขาย

 ทีมงานจะมีการลงพื้นที่เพื่อรับซื้อขยะเดือนละ ๑ ครั้ง ทั้งนี้จะมีการแจ้งให้

 สมาชิกสภาฯในพื้นที่รับทราบล่วงหน้าเพื่อประชาสัมพันธ์ต่อไป

(**นายนิมะ นาเซ**) กรณีที่กระจกแตกจำนวนมาก หรือพวกขยะอันตรายต่างๆไม่ทราบว่าจะเอาไปทิ้ง

 ที่ไหน

(**นายก้องศักดิ์ ไชยสิทธิ์**) ถ้าเป็นพวกหลอดไฟ หรือขยะอันตรายต่างๆ ที่มีพวกสารเคมี ให้เอามาส่งที่ อบต.

 ผอ.กองช่าง ซึ่งเราได้เตรียมสถานที่จัดเก็บไว้เพื่อรวบรวมส่งให้ อบจ.ไปดำเนินการต่อไป ส่วน

 กระจกที่แตกนั้น เจ้าของอาจต้องดำเนินการเองด้วยวิธีการขุดหลุมฝังกลบ

(**นายนิมะ นาเซ**) ผู้ใดมีข้อสงสัย หรือจะอภิปรายเพิ่มเติมในเรื่องนี้ ขอเชิญได้เลยครับ

 ประธานสภาฯ

 ถ้าไม่มี ผมถือว่าที่ประชุมรับทราบ

 **ที่ประชุม** รับทราบ

 **๓.๓ การรดำเนินโครงการส่งเสริมพนักงานสุขภาพดี สร้างองค์กรเป็นสุข**

(**นายนิมะ นาเซ**) ขอให้ทางหัวหน้าสำนักปลัดได้นำเสนอเรื่องนี้เพิ่มเติมด้วยครับ

-๔-

 **(นายรังสฤษฏ์ สามะ)**

 หน.สำนักปลัด

 โครงการนี้จะจัดในวันที่ ๖ มีนาคม ๒๕๖๗ เวลา ๐๘.๐๐ น.ใช้งบประมาณของ

 สปสช.กลุ่มเป้าหมาย คือ ผู้บริหาร สมาชิกสภาฯ พนักงาน ลูกจ้างของอบต.ทุก

 คนจำนวน ๖๕ คน ดังนั้นกำหนดให้ทุกคนงดน้ำ งดอาหารในคืนวันที่ ๕ มีนาคม

 ตั้งแต่เวลา ๒๐.๐๐ น.เป็นต้นไป โดยจะมี จนท.จาก รพ.สต.มาให้บริการตรวจ

 เจาะเลือด รวมทั้ง ความดัน เบาหวาน ไขมัน ในเช้าวันที่ ๖ มากันทุกคนนะครับ

 (**นายนิมะ นาเซ**) ขอให้ทุกคนมารับการตรวจด้วย เพราะถ้าไม่ตรวจก็ไม่รู้ ถ้ารู้จะได้ระมัดระวังใน

 การกินอาหาร และดูแลสุขภาพด้วย ผู้ใดมีข้อสงสัย หรือจะอภิปรายเพิ่มเติมใน

 เรื่องนี้ ขอเชิญได้เลยครับ.............

 ถ้าไม่มี ผมถือว่าที่ประชุมรับทราบ

 **ที่ประชุม** รับทราบ

 **๓.๔ การรดำเนินโครงการค่ายอบรมจริยธรรมต้านภัยยาเสพติด**

(**นายนิมะ นาเซ**) ขอให้ทางหัวหน้าสำนักปลัดได้นำเสนอด้วยครับ

ประธานสภาฯ

 (**นายรังสฤษฏ์ สามะ)**

 หน.สำนักปลัด

 โครงการนี้จะจัดในวันที่ ๒-๓ มีนาคม ๒๕๖๗ ณ เพชรมีรีสอร์ท จังหวัดสงขลา

 โดยใช้กลุ่มเป้าหมาย ๑๘๘ คน ประกอบด้วย เด็กในโรงเรียนตาดีกาทั้ง ๖ แห่งๆ

 ละ ๒๐ คน บุคลากรครู ๖๐ คน จนท.ของ อบต.๘ คน รวมทั้งสิ้น ๑๘๘ คน

 โดยใช้ จนท.ของ อบต.เป็นพี่เลี้ยง เป็นวิทยากร และวิทยากรจาก ทต.บ่อทอง

 อ.หนองจิก จ.ปัตตานี

(**นายนิมะ นาเซ**) ผู้ใดมีข้อสงสัย หรือจะอภิปรายเพิ่มเติมในเรื่องนี้ ขอเชิญได้เลยครับ

 ประธานสภาฯ

 ถ้าไม่มี ผมถือว่าที่ประชุมรับทราบ

 **ที่ประชุม** รับทราบ

**ระเบียบวาระที่ ๔ เรื่องเพื่อพิจารณา**

 **๔.1 ญัตติโอนตั้งรายการใหม่**

 **๔.๑.๑ จัดซื้อครุภัณฑ์สำนักงาน เครื่องปรับอากาศขนาด ๑๒,๐๐๐ BTU**

 **จำนวน ๑ เครื่อง ราคา ๑๖,๘๐๐ บาท**

(**นายนิมะ นาเซ**) ขอเชิญฝ่ายบริหารหรือผู้เกี่ยวข้องได้นำเสนอเรื่องนี้ด้วยครับ

 ประธานสภาฯ

 **นายรังสฤษฏ์ สามะ**

 หน.สำนักปลัด

 เป็นเครื่องปรับอากาศที่ติดตั้งอยู่ในห้องรองปลัด มีสภาพเก่ามากและชำรุด ซ่อมแล้ว

 ไม่คุ้มกับบค่าใช้จ่าย เห็นควรเปลี่นเครื่องใหม่

**(นายนิมะ นาเซ)** มีสมาชิกท่านใดจะสอบถามเพิ่มเติม หรือมีข้อสงสัยเชิญสอบถามได้ครับ

 ประธานสภาฯ

-๕-

**(นายรังสฤษฏ์ สามะ)** สำหรับการจัดซื้อนั้นรายละเอียดครุภัณฑ์และราคา เป็นไปตามมาตรฐานครุภัณฑ์

 ของกรมบัญชีกลางกำหนดไว้ หากไม่มีกำหนดในบัญชีจะสืบราคาจากท้องตลาด

 ที่ขายโดยปกติทั่วไป

 (**นายนิมะ นาเซ**) ก่อนลงมติในวาระนี้ ผู้ใดมีข้อสงสัย หรือจะอภิปรายเพิ่มเติม ขอเชิญครับ

 ถ้าไม่มี ผมขอมติด้วยครับ ใครเห็นด้วยในการขอโอนตั้งรายการใหม่เพื่อจัดซื้อเครื่องปรับอากาศ จำนวน ๑ รายการ ใช้งบประมาณ ๑๖,๘๐๐ บาท ขอให้ยกมือขึ้น

มติที่ประชุม เห็นชอบ 7 เสียง

 ไม่เห็นชอบ – เสียง

 งดออกเสียง 1 เสียง

 **๔.๑.2 จัดซื้อเครื่องคอมพิวเตอร์ สำหรับงานประมวลผลแบบที่ ๑**

 **จำนวน ๑ เครื่อง ราคา ๒๔,๐๐๐ บาท**

(**นายนิมะ นาเซ**) ขอเชิญฝ่ายบริหารหรือผู้เกี่ยวข้องได้นำเสนอเรื่องนี้ให้ที่ประชุมสภาทราบด้วยครับ

 ประธานสภาฯ

 (**นายรังสฤษฏ์ สามะ)**

 หน.สำนักปลัด

 เป็นคอมพิวเตอร์ของจนท.ที่ใช้ในงานของกองคลัง เพื่อเพิ่มความสะดวกและมีประ

 สิทธิภาพในการทำงานของ เครื่องที่มีอยู่ไม่พอต่อการใช้งานอบต.เห็นควรจัดซื้อเพิ่ม

**(นายนิมะ นาเซ)** สมาชิกท่านใดมีข้อสงสัยจะสอบถาม หรือจะอภิปรายเพิ่มเติม ขอเชิญครับ.....

 ถ้าไม่มี ผมขอมติด้วยครับ ใครเห็นด้วยในการขอโอนตั้งรายการใหม่เพื่อจัดซื้อคอมพิวเตอร์ จำนวน ๑รายการ ราคา ๒๔,๐๐๐ บาทขอให้ยกมือขึ้น

มติที่ประชุม เห็นชอบ 7 เสียง

 ไม่เห็นชอบ – เสียง

 งดออกเสียง 1 เสียง

 **๔.๒ ญัตติพิจารณาให้ความเห็นชอบทำบันทึกข้อตกลงความร่วมมือการ(MOU)**

 **จัดการขยะขององค์กรปกครองส่วนท้องถิ่นในพื้นที่จังหวัดปัตตานี**

(**นายนิมะ นาเซ**) ขอเชิญผู้เกี่ยวข้องได้นำเสนอเรื่องนี้ให้ที่ประชุมสภาทราบด้วยครับ

 ประธานสภาฯ

 **นายรังสฤษฏ์ สามะ**

 หน.สำนักปลัด

 ตามที่องค์การบริหารส่วนตำบลยามู อำเภอยะหริ่ง จังหวัดปัตตานีได้ดำเนินการศึกษา

 โครงการกำจัดขยะมูลฝอยชุมชนผลิตเป็นพลังงานไฟฟ้า ขนาดกำลังผลิต ๙.๙ MW.

-๖-

 ซึ่งคณะกรรมการสิ่งปฏิกูลและมูลฝอยจังหวัดปัตตานีพิจารณาให้ความเห็นชอบโครง

 การดังกล่าวแล้วและได้จัดส่งรายงานผลการศึกษาความเหมาะสมของโครงการให้กรม

 ส่งเสริมการปกครองท้องถิ่นพิจารณาแล้ว แต่ทางกรมส่งเสริมฯยังไม่เห็นชอบเนื่อง

 จากขาดสาระสำคัญตามแนวทางที่กระทรวงมหาดไทยกำหนด โครงการจัดการขยะ

 ของอบต.ยามูเป็นการนำขยะของอปท.ทั้งจังหวัดมาดำเนินการ แต่ยังไม่มีการจัดทำ

 บันทึกข้อตกลงความร่วมมือ(MOU) ระหว่าง อบต.ยามู เจ้าภาพกลุ่ม Clustres กับ

 อปท.ต่างๆที่จะเข้าร่วม จึงได้มาขอให้ อบต.ตะโละไกรทองได้พิจารณาเข้าร่วมกลุ่ม

 Clustres กับ อบต.ยามูต่อไป

(**นายนิมะ นาเซ**) ขอให้สมาชิกได้แสดงความคิดเห็นและอภิปรายเรื่องนี้ด้วยครับ

(นายฟาอีส เบญญามีน) อบต.ตะโละไกรทอง เป็น อบต.ที่ชุมชนจัดการขยะด้วยตนเอง เราไม่มีรถขยะ ไม่มีถังขยะ ไม่มีคนงานขยะ เรามีแต่โครงการจัดการขยะ มีการรับซื้อขยะ มีการแยกขยะเพื่อขาย ส่งเสริมให้มีถังขยะอินทรีย์ ขยะเรามีน้อยมาก อาจไม่คุ้มหากเราต้องเอาไปทิ้งที่ Clustres ของ อบต.ยามู ซึ่งต้องใช้ระยะทางไปกลับ ๙๒ กม. และถ้าดูข้อมูลย้อน หลังเราเคยทำ MOU เรื่องขยะมาแล้วกับ เทศบาลตำบลปะนาเระเมื่อวันที่ ๒๖ ธันวาคม ๒๕๖๑ แต่ก็ไม่สามารถดำเนินการตามกรอบแนวทางของความร่วมมือตามข้อตกลงบางข้อได้ โดยเฉพาะการเก็บ ขน กำจัดขยะมูลฝอย อบต.ตะโละไกรทองยังไม่ได้ซื้อรถขยะและถังขยะ หากเราจะเข้าร่วมกับอบต.ยามูเราต้องยกเลิก MOU กับปะนาเระก่อน ซึ่งจะต้องมีเหตุผลเพียงพอที่จะยกเลิก และจะต้องแจ้งต่อเจ้าภาพกลุ่มพื้นที่และคณะกรรมการจัดการสิ่งปฏิกูลและมูลฝอยจังหวัดปัตตานีทราบด้วย

 ขอให้สมาชิกทุกท่านได้ร่วมอภิปรายเรื่องนี้ด้วย

 **(นายนิมะ นาเซ)**

 ประธานสภาฯ

 (ซึ่งสมาชิกได้ใช้เวลาอภิปรายพอสมควร) เห็นควรให้มีทีมงานศึกษาความเป็นไปได้

 ในการดำเนินการเรื่องขยะในพื้นที่ อบต.ตะโละไกรทอง แนวทางการขอการยกเลิก

 (MOU) กับเทศบาลตำบลปะนาเระและการทำ MOU ฉบับใหม่กับ อบต.ยามูถือว่า

 เรื่องนี้ได้นำหารือผ่านที่ประชุมสภาฯแล้ว และจะนำมาพิจารณาทบทวนอีกครั้ง

 **ที่ประชุม**  รับทราบ

 **๔.๓ ญัตติยกเลิกการรับโอนประปาบ้านสำโรง ตำบลไม้แก่น อำเภอไม้แก่น**

(**นายนิมะ นาเซ**) ขอเชิญผู้เกี่ยวข้องได้นำเสนอเรื่องนี้ให้ที่ประชุมสภาทราบด้วยครับ

 ประธานสภาฯ

(**นายก้องศักดิ์ ไชยสิทธิ์**) ตามที่ อบต.ตะโละไกรทองได้จัดเวทีประชาคมแล้วชาวบ้านสำโรงได้มีมติเห็นชอบ

 ผอ.กองช่าง ร่วมกันว่า เห็นควรโอนประปาหมู่บ้านสำโรงให้มาอยู่ในการดูแลของอบต.นั้น ทาง

 คณะกรรมการบริหารประปาแจ้งเพิ่มเติมมาว่า ทรัพย์สินของกองทุนทุกอย่างไม่

 สามารถโอนให้หน่วยงานอื่นได้ตามระเบียบของกองทุน ดังนั้น อบต.จึงไม่สามารถ

-๗-

 รับโอนมาดูแลต่อได้ จึงขอมติใหม่อีกครั้งในยกเลิกการรับโอนประปาหมู่บ้านบ้านสำโรงต่อไป เนื่องจากมีผลผูกพันในแก้ไข/เพิ่มเติมแผนพัฒนาของ อบต.ในอนาคต

**(นายนิมะ นาเซ)** สมาชิกท่านใดมีข้อสงสัยจะสอบถาม หรือจะอภิปรายเพิ่มเติม ขอเชิญครับ.....

 ถ้าไม่มี ผมขอมติด้วยครับ ใครเห็นด้วยในการยกเลิกการรับโอนประปาบ้านสำโรง

มติที่ประชุม เห็นชอบ 7 เสียง

 ไม่เห็นชอบ – เสียง

 งดออกเสียง 1 เสียง

 **๔.๔ ญัตติการกำหนดสมัยประชุมสามัญประจำปี พ.ศ.๒๕๖๗ และ สมัยแรกของปีถัดไป**

(**นายนิมะ นาเซ**) ขอให้สมาชิกสภาฯได้นำเสนอประเด็นการกำหนดสมัยประชุม เพื่อให้ทุกท่านได้มี

ประธานสภาฯ โอกาสอภิปรายกำหนดช่วงเวลาที่เหมาะสมร่วมกันต่อไป

(**นายรังสฤษฏ์ สามะ**) การกำหนดสมัยประชุมในปีที่ผ่านมาช่วงเวลาค่อนข้างเหมาะสมแล้ว สอดคล้องกับแผนการดำเนินงานขององค์การบริหารส่วนตำบลตะโละไกรทอง หากกำหนดเหมือนปีที่แล้วก็น่าจะไม่มีปัญหาอะไร ซึ่งหากกำหนดเหมือนปีที่ผ่านมา จะออกมาดังนี้

สมัยสามัญ สมัยที่ 2 วันที่ 16-30 เมษายน 256๗

สมัยสามัญ สมัยที่ 3 วันที่ 15-29 สิงหาคม 256๗

 สมัยสามัญ สมัยที่ 4 วันที่ 15-29 ธันวาคม 256๗

สมัยสามัญ สมัยแรกของปีถัดไป วันที่ 16-28 กุมภาพันธ์ 256๘

(**นายอับดุลฮาเรส เจ๊ะแว**)ผมขอเสนอให้ใช้ช่วงเวลาเดิมที่กำหนดปีที่แล้ว มันมีความเหมาะสมอยู่แล้ว กำหนด ๔ สมัยต่อปี แล้วถ้ามีความจำเป็นค่อยขอเปิดสมัยวิสามัญเพิ่มเติม

(**นายนิมะ นาเซ**) มีใครเห็นเป็นอย่างอื่นบ้าง ขอเชิญครับ

 ประธานสภาฯ

 ถ้าไม่มีเพิ่มเติม ผมถือว่าทุกคนเห็นด้วยตามทีกำหนดเดิมในปีที่ผ่านมา ใครที่เห็นด้วยตามนี้ขอให้ยกมือด้วยครับ

มติที่ประชุม มีมติเป็นเอกฉันท์ เห็นด้วย 7 เสียง

 ไม่เห็นด้วย – เสียง

 งดออกเสียง 1 เสียง

**ระเบียบวาระที่ ๕ เรื่องอื่นๆ**

 **สรุปประเด็นสำคัญดังนี้**

 -๘-

 ๕.๑ นายกฯขอบคุณทุกคนที่ช่วยกันดูแลโครงการมหกรรมกีฬาวิชาการตาดีกาสัม

 พันธ์จนสำเร็จลุล่วงไปด้วยดี และขออภัยที่นายกฯไม่ได้อยู่ร่วมงานเนื่องจากติด

 ภารกิจสำคัญ ต้องไปประชุมที่จังหวัดชลบุรี

 ๕.๒ นายกฯฝากเก็บรวบรวมรายชื่อเด็กยากจนเพื่อจะมอบซากาตคนละ ๓,๐๐๐

 บาท จำนวน ๑๐ คน จากชมรมฯนายกจังหวัดปัตตานี

 ๕.๓ การรับโอนประปาบ้านไม้แก่นยังไม่สมบูรณ์ อบต.ยังดำเนินการอะไรไม่ได้และ

 อาจจะต้องตัดออกจากระบบการรับโอนของ อบต.ไปก่อนจนกว่าประปาจะ

 สมบูรณ์

 ประธานสภาฯ ขอขอบทุกท่านที่เข้าร่วมประชุมสภาในวันนี้ มีสมาชิกสภาท่านใดมีข้อหาหรือข้อราชการอีก

 สามารถเพิ่มเติมได้ หากไม่มีขอขอบคุณอีกครั้ง ขอปิดการประชุม

เลิกประชุมเวลา 1๒.๓๐ น.

ลงชื่อ....... ...........................................ผู้จดบันทึกรายงานการประชุม

 (นายฟาอีส เบญญามีน)

 เลขานุการสภาองค์การบริหารส่วนตำบล

คณะกรรมการตรวจรายงานได้มาตรวจรายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยที่ ๑ ครั้งที่ 1 เมื่อวันที่ ๒๙ กุมภาพันธ์ 256๗ เรียบร้อยแล้วเมื่อวันที่.5 มีนาคม 2567.



 ลงชื่อ.......... .....................................ประธานคณะกรรมการ

 (นายอุดม อินทร์แก้ว)



 ลงชื่อ................. ..............................กรรมการ

 (นายอับดุลฮาเรส เจ๊ะแว)

 ลงชื่อ........... ....................................กรรมการ

 (นายมะรอสะนี ลอมา)

 มติที่ประชุมสภาองค์การบริหารส่วนตำบลตะโละไกรทอง ได้รับรองรายงานการประชุมสภาองค์การบริหารส่วนตำบลตะโละไกรทองสมัยสามัญ สมัยที่ 1 ครั้งที่ 1 เมื่อวันที่ ๒๙ กุมภาพันธ์ 256๗ ในคราวประชุมสภาสมัยสามัญ สมัยที ๒ ครั้งที่ ๑ เมื่อวันที่ 2๙ เมษายน 256๗



 ลงชื่อ........... ......................................

 (นายนิมะ นาเซ)

 ประธานสภาองค์การบริหารส่วนตำบลตะโละไกรทอง